પદ્માવતી દેવી જૈન ધર્મનાં અતિ લોકપ્રિય શાસન દેવી છે. શાસન એટલે આજ્ઞા. શાસનનો એક અર્થ ચતુર્વિઘ તીર્થ પણ થાય છે. તેનું પ્રવર્તન કરતી વખતે તેની રક્ષા માટે તીર્થંકર ભગવાન એક દેવની સ્થાપના કરે છે. તેમને શાસન રક્ષક દેવ કે શાસન દેવ કહેવાય છે. એક દેવીને સ્થાપના કરાય છે તે દેવીને શાસન દેવી કહેવાય છે. આમ ચોવીસ તીર્થકરનાં ચોવીસ શાસન રક્ષક દેવ થઈ ગયા. ચોવીસ શાસન રક્ષક દેવી પણ થઈ ગયાં. આ બધામાં શાસન રક્ષક દેવ કરતાં દેવીએ વધુ લોકપ્રિય થઈ ગઈ છે.